Document ID: 32003R0762

Κανονισμός (ΕΚ) αριθ. 762/2003 της Επιτροπής
της 30ής Απριλίου 2003
για την τροποποίηση του κανονισμού (ΕΚ) αριθ. 2368/2002 για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών
H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2368/2002 του Συμβουλίου, της 20ής Δεκεμβρίου 2002, για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών(1), όπως τροποποιήθηκε τελευταία από τον κανονιμό (ΕΚ) αριθ. 418/2003 της Επιτροπής(2), και ιδίως το άρθρο 17,
Εκτιμώντας τα ακόλουθα:
(1) Η Επιτροπή παρέλαβε αιτήσεις από τις εταιρείες Antwerpsche Diamantkring CV, Beurs voor Diamanthandel CV, Diamantclub van Antwerpen CV και Vrije Diamanthandel NV που θα πρέπει να απαριθμούνται στο παράρτημα V του κανονισμού (ΕΚ) αριθ. 2368/2002 (εφεξής "ο κανονισμός").
(2) Οι εταιρείες Antwerpsche Diamantkring CV, Beurs voor Diamanthandel CV, Diamantclub van Antwerpen CV και Vrije Diamanthandel NV παρείχαν πληροφορίες στην Επιτροπή για να αποδείξουν ότι πληρούσαν τις απαιτήσεις του άρθρου 17 του κανονισμού, ιδίως μέσω της θέσπισης κώδικα συμπεριφοράς, ο οποίος θα είναι δεσμευτικός για όλα τα μέλη τους.
(3) Βάσει των παρεχόμενων πληροφοριών, η Επιτροπή κατέληξε στο συμπέρασμα ότι δικαιολογείται η απαρίθμηση των Antwerpsche Diamantkring CV, Beurs voor Diamanthandel CV, Diamantclub van Antwerpen CV και Vrije Diamanthandel NV στο παράτημα V του κανονισμού.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που ορίζεται στο άρθρο 22 του κανονισμού (ΕΟΚ) αριθ. 2368/2002,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2368/2002 τροποποιείται ως εξής:
Το κείμενο που περιλαμβάνεται στο παράρτημα του παρόντος κανονισμού προστίθεται στο παράρτημα V του κανονισμού (ΕΚ) αριθ. 2368/2002.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 30 Απριλίου 2003.

Labels: 7
3
14
11